CELEX: 32000R1685
Language: ro
Date: 2000-07-28 00:00:00
Title: Regulamentul (CE) nr. 1685/2000 al Comisiei din 28 iulie 2000 de stabilire a normelor de aplicare a Regulamentului (CE) nr. 1260/1999 al Consiliului în ceea ce privește eligibilitatea cheltuielilor în cadrul operațiunilor cofinanțate de Fondurile Structurale

Anunţ juridic important

|

32000R1685

Official Journal L 193 , 29/07/2000 P. 0039 - 0048 Ediţie specială în limba cehă Chapter 14 Volume 01 P. 122  - 131 Ediţie specială în limba estonă Chapter 14 Volume 01 P. 122  - 131 Ediţie specială în limba maghiară Chapter 14 Volume 01 P. 122  - 131 Ediţie specială în limba lituaniană Chapter 14 Volume 01 P. 122  - 131 Ediţie specială în limba letonă Chapter 14 Volume 01 P. 122  - 131 Ediţie specială în limba malteză Chapter 14 Volume 01 P. 122  - 131 Ediţie specială în limba polonă Chapter 14 Volume 01 P. 122  - 131 Ediţie specială în limba slovacă Chapter 14 Volume 01 P. 122  - 131 Ediţie specială în limba slovenă Chapter 14 Volume 01 P. 122  - 131

		20000728Regulamentul (CE) nr. 1685/2000 al Comisieidin 28 iulie 2000de stabilire a normelor de aplicare a Regulamentului (CE) nr. 1260/1999 al Consiliului în ceea ce privește eligibilitatea cheltuielilor în cadrul operațiunilor cofinanțate de Fondurile StructuraleCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1260/1999 al Consiliului din 21 iunie 1999 de stabilire a dispozițiilor generale privind Fondurile Structurale [1], în special articolul 30 alineatul (3) și articolul 53 alineatul (2),după consultarea comitetului menționat la articolul 147 din tratat, a Comitetului pentru structuri agricole și dezvoltare rurală și a Comitetului pentru structurile din domeniul pescuitului și a acvaculturii,întrucât:(1) Articolul 1 alineatul (3) din Regulamentul (CE) nr. 1257/1999 al Consiliului din 17 mai 1999 privind sprijinirea dezvoltării rurale de către Fondul European de Orientare și Garantare Agricolă (FEOGA) și de modificare și abrogare a anumitor regulamente [2] precizează că măsurile de dezvoltare rurală, care sunt integrate măsurilor privind promovarea dezvoltării și ajustării structurale a regiunilor rămase în urmă (Obiectivul 1) sau care însoțesc măsurile de sprijinire a reconversiei economice și sociale în zonele confruntate cu dificultăți de ordin structural (Obiectivul 2) din regiunile în cauză, iau în considerare obiectivele specifice în materie de sprijin comunitar, cu respectarea condițiilor stabilite de Regulamentul (CE) nr. 1260/1999. Articolul 2 din Regulamentul (CE) nr. 1257/1999 precizează acțiunile care pot face obiectul sprijinului pentru dezvoltare rurală.(2) Articolul 2 din Regulamentul (CE) nr. 1783/1999 al Parlamentului European și al Consiliului din 12 iulie 1999 privind Fondul European de Dezvoltare Regională (FEDER) [3] precizează tipul de operațiuni care pot fi finanțate de către FEDER.(3) Articolul 3 din Regulamentul (CE) nr. 1784/1999 al Parlamentului European și al Consiliului din 12 iulie 1999 privind Fondul Social European (FSE) [4] precizează tipul de operațiuni care pot fi finanțate de către FSE.(4) Articolul 2 din Regulamentul (CE) nr. 1263/1999 al Consiliului din 21 iunie 1999 privind Instrumentul Financiar de Orientare a Pescuitului (IFOP) [5] precizează tipul de măsuri pe care IFOP le poate finanța. Regulamentul (CE) nr. 2792/1999 [6] al Consiliului stabilește modalitățile și condițiile acțiunilor structurale ale Comunității în domeniul pescuitului.(5) Articolul 30 alineatul (3) din Regulamentul (CE) nr. 1260/1999 prevede că normele interne pertinente se aplică cheltuielilor eligibile, cu excepția cazurilor în care Comisia consideră necesar să stabilească norme la nivel comunitar. Pentru anumite tipuri de operațiuni, Comisia poate considera necesar să adopte o serie de norme comune privind cheltuielile eligibile în scopul garantării aplicării uniforme și echitabile a Fondurilor Structurale în Comunitate. Adoptarea unei norme referitoare la un anumit tip de operațiune nu aduce atingere Fondului, în numele căruia poate fi cofinanțată această operațiune. Adoptarea acestor norme nu împiedică statele membre, în anumite cazuri care trebuie menționate, să aplice dispoziții de drept intern mai stricte. Normele se aplică tuturor cheltuielilor efectuate între datele stabilite în articolul 30 alineatul (2) din Regulamentul (CE) nr. 1260/1999.(6) Articolul 36 alineatul (1) din Regulamentul (CE) nr. 1257/1999 prevede că Regulamentul (CE) nr. 1260/1999 se aplică, sub rezerva dispozițiilor contrare din Regulamentul (CE) nr. 1257/1999, măsurilor de sprijin pentru dezvoltare rurală în zonele aflate sub incidența Obiectivului 2, finanțate de FEOGA (secțiunea "Garantare"). Normele stabilite în prezentul regulament se aplică, deci, măsurilor care se integrează în programarea referitoare la regiunile aflate sub incidența Obiectivului 2, cu excepția dispozițiilor contrare prevăzute în Regulamentul (CE) nr. 1257/1999 și Regulamentul (CE) nr. 1750/1999 [7] al Comisiei privind normele de aplicare a Regulamentului (CE) nr. 1257/1999.(7) Articolele 87 și 88 din tratat se aplică operațiunilor cofinanțate de Fondurile Structurale. Decizia Comisiei privind aprobarea unui ajutor nu aduce atingere examinărilor efectuate asupra regulilor privind ajutoarele acordate de stat și nu absolvă statul membru de obligațiile sale în temeiul acestor articole.(8) Măsurile prevăzute în prezentul regulament sunt conforme cu avizul Comitetului consultativ pentru dezvoltarea și reconversia regiunilor,ADOPTĂ PREZENTUL REGULAMENT:Articolul 1Normele cuprinse în anexa la prezentul regulament se aplică la stabilirea eligibilității cheltuielilor în cadrul unor forme de intervenție definite la articolul 9 litera (e) din Regulamentul (CE) nr. 1260/1999.Articolul 2Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 28 iulie 2000.Pentru ComisieMichaele SchreyerMembru al Comisiei[1] JO L 161, 26.6.1999, p. 1.[2] JO L 160, 26.6.1999, p. 80.[3] JO L 213, 13.8.1999, p. 1.[4] JO L 213, 13.8.1999, p. 5.[5] JO L 161, 26.6.1999, p. 54.[6] JO L 337, 30.12.1999, p. 10.[7] JO L 214, 13.8.1999, p. 31.--------------------------------------------------20000728ANEXĂREGULI DE ELIGIBILITATERegula nr. 1: Cheltuieli contractate efectiv1. PLĂȚI EFECTUATE DE BENEFICIARII FINALI1.1. Plățile efectuate de beneficiarii finali în înțelesul celui de-al treilea paragraf din articolul 32 alineatul (1) din Regulamentul (CE) nr. 1260/1999 (denumit în continuare "regulamentul general") sunt plăți în numerar, sub rezerva excepțiilor menționate la punctul 1.4.1.2. În cazul planurilor de asistență în temeiul articolului 87 din tratat și în cazul ajutoarelor acordate de organisme desemnate de statele membre, "plăți efectuate de beneficiarii finali" înseamnă ajutoarele acordate destinatarilor finali de către organismele care acordă ajutoarele. Plățile ajutoarelor efectuate de beneficiarii finali trebuie justificate în conformitate cu condițiile și obiectivele ajutorului.1.3. În toate cazurile, altele decât cele prevăzute la punctul 1.2, "plățile efectuate de beneficiarii finali" înseamnă plățile efectuate de organismele sau întreprinderile publice sau private care corespund categoriilor stabilite în suplimentul de programare în conformitate cu articolul 18, alineatul (3) litera (b) din regulamentul general și care sunt direct responsabile de dirijarea operațiunii în cauză.1.4. În condițiile stabilite la punctele 1.5, 1.6 și 1.7, costurile de amortizare, contribuțiile în natură și costurile generale pot fi, de asemenea, incluse în plățile prevăzute la punctul 1.1. Cu toate acestea, aportul Fondurilor Structurale la finanțarea unei operațiuni nu depășește cheltuielile eligibile totale, cu excepția contribuțiilor în natură, la sfârșitul operațiunii.1.5. Costurile de amortizare a bunurilor imobile sau a echipamentelor care sunt direct legate de obiectivele operațiunii constituie o cheltuială eligibilă dacă sunt îndeplinite următoarele condiții:(a) subvențiile naționale sau comunitare nu au contribuit la achiziționarea acestor bunuri imobiliare sau a echipamentelor;(b) costul e calculat conform normelor contabile speciale și(c) costul se raportează exclusiv la perioada de cofinanțare a operațiunii respective.1.6. Contribuțiile în natură constituie o cheltuială eligibilă dacă sunt îndeplinite următoarele condiții:(a) acestea corespund aportului de terenuri sau bunuri imobiliare, în echipamente sau materii prime, al unei activități de cercetare sau profesionale sau al unei munci voluntare;(b) ele nu sunt realizate în cadrul măsurilor de inginerie financiară prevăzute de regulile nr. 8, nr. 9 și nr. 10;(c) valoarea lor poate face obiectul unei evaluări și al unui control independent;(d) în cazul aportului de terenuri sau bunuri imobiliare, valoarea este certificată de un expert independent calificat sau de un organism oficial acreditat;(e) în caz de muncă voluntară, valoarea muncii se stabilește în funcție de timpul alocat și de rata orară și zilnică normală pentru munca efectuată;(f) dispozițiile regulilor nr. 4, nr. 5 și nr. 6 sunt respectate dacă este cazul.1.7. Costurile generale constituie cheltuieli eligibile cu condiția ca ele să se bazeze pe costuri reale legate de aplicarea operațiunii cofinanțate de Fondurile Structurale și să fie afectate operațiunii în proporția cuvenită, după o metodă echitabilă și justificată corespunzător.1.8. Dispozițiile prevăzute la punctele 1.4-1.7 se aplică diverșilor beneficiari menționați la punctul 1.2 în cazul planurilor de asistență în temeiul articolului 87 din tratat și în cazul ajutoarelor acordate de organisme desemnate de statele membre.1.9. Statele membre pot aplica norme interne mai stricte pentru a stabili cheltuielile eligibile în conformitate cu punctele 1.5, 1.6 și 1.7.2. JUSTIFICAREA CHELTUIELILORCa regulă generală, plățile efectuate de beneficiarii finali sunt însoțite de facturile achitate. Dacă acest lucru se dovedește imposibil, plățile sunt însoțite de documente contabile cu valoare justificativă echivalentă.În plus, dacă punerea în aplicare a acțiunilor nu face obiectul unei cereri de oferte, plățile efectuate de beneficiarii finali trebuie justificate prin cheltuieli contractate efectiv (inclusiv cele prevăzute la punctul 1.4) de către organismele sau întreprinderile publice sau private stabilite în cadrul aplicării operațiunii.3. CONTRACTELE DE SUBANTREPRIZĂ3.1. Fără a aduce atingere aplicării normelor interne mai stricte, cheltuielile referitoare la următoarele contracte de subantrepriză nu sunt eligibile pentru cofinanțarea din Fondurile Structurale:(a) contractele de subantrepriză care determină o creștere a costului de executare a operațiunii, fără a aduce o valoare adăugată proporțională;(b) contractele de subantrepriză încheiate cu intermediari sau consultanți, în temeiul cărora plata se definește în procente din costul total al proiectului, cu excepția cazurilor în care o astfel de plată este justificată de beneficiarul final, cu referire la valoarea reală a lucrărilor sau serviciilor furnizate.3.2 În toate contractele de subantrepriză, antreprenorii se angajează să furnizeze organismelor de audit și control toate informațiile necesare referitoare la activitățile de subantrepriză.Regula nr. 2: Prelucrarea contabilă a încasărilor1. În înțelesul prezentei reguli, "încasări" înseamnă resursele care provin, pe parcursul perioadei de executare a unei operațiuni cofinanțate sau pe parcursul unei perioade mai lungi stabilite de statul membru până la încheierea ajutorului, din vânzări, închirieri, servicii, drepturi de înscriere sau alte încasări echivalente, cu excepția:(a) încasărilor generate în cursul duratei de viață economică a investițiilor cofinanțate și care se supun dispozițiilor speciale ale articolului 29 alineatul (4) din regulamentul general;(b) încasărilor generate în cadrul măsurilor de inginerie financiară prevăzute de regulile nr. 8, nr. 9 și nr. 10;(c) contribuțiilor sectorului privat la cofinanțarea operațiunilor, care figurează împreună cu contribuțiile publice în tabelele financiare de ajutor pertinent.2. Încasările prevăzute la punctul 1 corespund resurselor care reduc valoarea aportului Fondurilor Structurale necesară pentru operațiunea respectivă. Înainte de a se proceda la calcularea aportului Fondurilor Structurale, și nu mai târziu de momentul încheierii ajutorului, încasările vor fi deduse din cheltuielile eligibile ale operațiunii în totalitate sau în proporția cuvenită, după cum au fost generate în întregime sau parțial de acțiunea cofinanțată.Regula nr. 3: Cheltuieli financiare, judiciare și altele1. CHELTUIELI FINANCIAREDobânda de debit (alta decât bonificațiile pentru dobânzi ce vizează reducerea costului împrumutului pentru întreprinderi din cadrul unui regim acreditat de ajutoare acordate de stat), agio, taxele de schimb și celelalte cheltuieli pur financiare nu sunt eligibile pentru cofinanțarea din Fondurile Structurale. Cu toate acestea, numai în cazul subvențiilor globale, cheltuielile legate de dobânda de debit, care sunt plătite de intermediarul desemnat înainte de plata soldului final al ajutorului, sunt eligibile după deducerea dobânzii de credit pentru avansuri.2. TAXE BANCARE LEGATE DE CONTABILITATEAtunci când cofinanțarea din Fondurile Structurale necesită deschiderea unuia sau mai multor conturi separate pentru punerea în aplicare a unei operațiuni, cheltuielile bancare legate de deschiderea și gestionarea contului sunt eligibile.3. ONORARIUL AVOCATULUI, ONORARIUL NOTARULUI, TAXA DE EXPERTIZĂ TEHNICĂ SAU FINANCIARĂ ȘI TAXA DE CONTABILITATE SAU DE AUDITAceste costuri sunt eligibile dacă sunt direct legate de operațiune și dacă sunt necesare pregătirii sau punerii sale în aplicare sau, în cazul taxelor de contabilitate sau de audit, dacă depind de cerințele stabilite de autoritatea de gestiune.4. COSTURILE GARANȚIILOR ACORDATE DE O BANCĂ SAU UN ALT ORGANISM FINANCIARAceste costuri sunt eligibile în măsura în care garanțiile sunt impuse de legislația națională sau comunitară sau prin decizia Comisiei privind aprobarea ajutorului.5. AMENZI, PENALITĂȚI FINANCIARE ȘI TAXE DE CONTENCIOSAceste cheltuieli nu sunt eligibile.Regula nr. 4: Achiziționarea echipamentului de ocazieCosturile legate de achiziționarea de echipament de ocazie sunt eligibile pentru cofinanțarea din Fondurile Structurale dacă sunt îndeplinite următoarele trei condiții, fără a aduce atingere aplicării normelor interne mai stricte:(a) vânzătorul echipamentului prezintă o declarație prin care atestă originea și confirmă că niciodată, în ultimii șapte ani, echipamentul nu a fost achiziționat printr-un ajutor național sau comunitar;(b) prețul echipamentului de ocazie nu trebuie să depășească valoarea sa pe piață și trebuie să fie mai mic decât prețul echipamentului similar nou și(c) echipamentul trebuie să aibă caracteristicile tehnice necesare operațiunii și să fie în conformitate cu normele aplicabile.Regula nr. 5: Achiziționarea de terenuri1. REGULĂ GENERALĂ1.1. Costul achiziționării de terenuri virane este eligibil pentru cofinanțarea din Fondurile Structurale numai dacă sunt îndeplinite următoarele trei condiții, fără a aduce atingere aplicării normelor interne mai stricte:(a) trebuie să existe o legătură directă între achiziționarea de terenuri și obiectivele operațiunii cofinanțate;(b) partea din suma totală a cheltuielilor eligibile legate de operațiune, reprezentată de achiziționarea terenului, să nu depășească 10 %, cu excepția cazurilor menționate la punctul 2, numai dacă intervenția aprobată de Comisie stabilește un procentaj mai ridicat;(c) trebuie să se obțină o certificare din partea unui expert calificat independent sau a unui organism acreditat oficial care să confirme că prețul de cumpărare nu depășește valoarea de piață.1.2. În cazul planurilor de asistență în temeiul articolului 87 din tratat, eligibilitatea achiziționării de terenuri trebuie să fie evaluată în sensul ansamblului planului de asistență.2. MĂSURI DE CONSERVARE A MEDIULUIPentru operațiunile de conservare a mediului trebuie îndeplinite toate condițiile enumerate mai jos în vederea eligibilității cheltuielilor:- achiziția să facă obiectul unei hotărâri pozitive a autorității de gestiune;- terenul să primească destinația prevăzută pe întreaga perioadă stabilită în această hotărâre;- destinația terenului să fie neagricolă, cu excepția cazurilor justificate corespunzător și aprobate de autoritatea de gestiune;- răspunderea achiziției să revină unei instituții publice sau unui organism supus dreptului public.Regula nr. 6: Achiziționarea de bunuri imobiliare1. REGULĂ GENERALĂCostul achiziționării de bunuri imobiliare, adică de clădiri deja construite și terenuri, este eligibil pentru cofinanțarea din Fondurile Structurale dacă există o legătură directă între achiziție și obiectivele operațiunii în cauză, cu respectarea condițiilor enumerate la punctul 2, fără a aduce atingere aplicării nomelor interne mai stricte.2. CONDIȚII DE ELIGIBILITATE2.1. Trebuie să se obțină o certificare din partea unui expert calificat independent sau a unui organism acreditat oficial, care să confirme că prețul de cumpărare nu depășește valoarea de piață. În plus, această certificare atestă conformitatea clădirii cu legislația internă sau precizează aspectele care nu sunt conforme și pentru care este prevăzută o rectificare din partea beneficiarului în cadrul operațiunii.2.2. Clădirea să nu fi făcut, în ultimii zece ani, obiectul unei subvenții naționale sau comunitare ce poate constitui un ajutor dublu în caz de cofinanțare a achiziției din Fondurile Structurale.2.3. Bunul imobiliar primește destinația hotărâtă de autoritatea de gestiune, pe o perioadă prevăzută de aceasta.2.4. Clădirea poate fi folosită numai în conformitate cu obiectivele acțiunii. Ea poate găzdui servicii ale administrației publice numai dacă această utilizare este conformă cu activitățile eligibile ale Fondului Structural în cauză.Regula nr. 7: TVA și alte impozite și taxe1. TVA constituie o cheltuială eligibilă numai dacă este suportată real și definitiv de către beneficiarul final sau de destinatarul ultim în cadrul planurilor de asistență în temeiul articolului 87 din tratat și în cazul ajutoarelor acordate de organismele desemnate de statele membre. TVA recuperabilă prin orice mijloace nu poate fi considerată eligibilă, chiar dacă nu este efectiv recuperată de beneficiarul final sau destinatarul ultim.2. Atunci când beneficiarul final depinde de un regim forfetar prevăzut de titlul XIV al celei de-a șasea Directive 77/88/CEE [1] a Consiliului (directiva TVA), TVA plătită este considerată recuperabilă în înțelesul de la punctul 1.3. Cofinanțarea comunitară nu va depăși în nici un caz cheltuiala eligibilă totală, cu excepția TVA.4. Celelalte impozite, taxe sau cheltuieli (printre care impozitele directe, cheltuielile sociale cu salariile și remunerațiile) care decurg din cofinanțarea din Fonduri Structurale constituie o cheltuială eligibilă numai dacă sunt suportate real și definitiv de către beneficiarul final sau destinatarul ultim.Regula nr. 8: Fonduri de capital de risc și fonduri de împrumut1. REGULĂ GENERALĂFondurile Structurale pot cofinanța fonduri de capital de risc și/sau fonduri de împrumut sau fonduri de participare-capital de risc (denumite în continuare "fonduri") în condițiile stabilite la punctul 2. În înțelesul prezentei reguli, "fonduri de capital de risc și fonduri de împrumut" înseamnă instrumentele de investiții stabilite special pentru a furniza capital sau alte forme de capital de risc, inclusiv împrumuturi, întreprinderilor mici și mijlocii, conform prevederilor din Recomandarea 96/280/CE [2] a Comisiei. "Fonduri de participare-capital de risc" înseamnă fondurile stabilite în vederea realizării de investiții în mai multe fonduri de capital de risc și fonduri de împrumut. Participarea Fondurilor Structurale la fonduri poate fi însoțită de coinvestiții sau de garanții furnizate de alte instrumente de finanțare comunitare.2. CONDIȚII2.1. Cofinanțatorii sau responsabilii fondului trebuie să prezinte un program de activitate prudent, care să precizeze, printre altele, piața țintă, criteriile, termenii și condițiile de finanțare, bugetul operațional al fondului, regimul de proprietate și partenerii de cofinanțare, profesionalismul, competența și independența gestiunii, statutul fondului, justificarea și utilizarea prevăzută a contribuției Fondurilor Structurale, politica de folosire a investițiilor și regulile de lichidare a fondului, inclusiv reutilizarea resurselor din contribuția Fondurilor Structurale. Programul de activitate trebuie evaluat cu grijă, iar punerea sa în practică trebuie supervizată de autoritatea de gestiune.2.2. Fondul se va constitui în persoană juridică independentă condusă prin acorduri între acționari sau în bloc financiar separat în cadrul unei instituții financiare existente. În acest ultim caz, "fondul" va face obiectul unei convenții speciale de punere în aplicare, care să prevadă în special ținerea unei contabilități separate pentru a diferenția fondurile nou investite (inclusiv cele ale Fondurilor Structurale) de fondurile inițiale ale instituției. Toți participanții la fond realizează contribuția lor în numerar.2.3. Comisia nu poate deveni partener sau acționar al fondului.2.4. Contribuția Fondurilor Structurale se supune limitelor stabilite în articolul 29 alineatele (3) și (4) din regulamentul general.2.5. Fondurile pot realiza investiții numai în întreprinderile mici și mijlocii (IMM), în fazele lor de înființare, demarare (capital de lansare) sau de extindere și numai în activități pe care gestionarii fondului le consideră viabile din punct de vedere economic. Evaluarea viabilității trebuie să țină cont de toate sursele de venit ale întreprinderilor în discuție. Fondurile nu pot investi în întreprinderi aflate în dificultate în sensul liniilor directoare ale Comisiei privind ajutoarele acordate de stat pentru salvarea și restructurarea întreprinderilor aflate în dificultate [3].2.6. Trebuie să se ia măsuri de prevedere pentru a reduce la minim denaturarea concurenței pe piața capitalului de risc sau a împrumuturilor. Mai exact, resursele provenind din investiții în capitaluri și împrumuturi (mai puțin partea cheltuielilor de gestiune) pot fi alocate preferențial acționarilor din sectorul privat până la nivelul de remunerație stabilit în acordul între acționari și trebuie apoi alocate proporțional tuturor acționarilor și Fondurilor Structurale. Resursele fondului din contribuțiile Fondurilor Structurale trebuie să fie reutilizate în activități de dezvoltare a IMM-urilor în aceeași zonă eligibilă.2.7. Cheltuielile de gestiune nu trebuie să depășească 5 % din capitalul vărsat dintr-o medie anuală pe durata acordării ajutorului, cu excepția cazurilor în care un procentaj mai ridicat se dovedește necesar ca urmare a unui apel la concurență.2.8. În momentul încheierii operațiunii, cheltuielile eligibile ale fondului (ale beneficiarului final) trebuie să corespundă capitalului fondului care a fost investit în IMM-uri sau care le-a fost împrumutat, cu luarea în calcul a cheltuielilor de gestiune efectuate.2.9. Contribuțiile la fonduri ale Fondurilor Structurale și celelalte contribuții publice, precum și investițiile realizate de fond în diferite IMM-uri, se supun regulilor privind ajutoarele acordate de stat.3. RECOMANDĂRI3.1. Comisia recomandă aplicarea standardelor de bună practică stabilite la punctele 3.2-3.6 pentru fondurile la care contribuie Fondurile Structurale. Comisia va considera respectarea acestor recomandări drept un element pozitiv la examinarea compatibilității fondului cu regulile privind ajutoarele acordate de stat. Recomandările nu sunt obligatorii în sensul eligibilității cheltuielilor.3.2. Contribuția financiară a sectorului privat trebuie să fie substanțială și să depășească 30 %.3.3. Fondurile trebuie să fie suficient de importante și să acopere o populație țintă destul de numeroasă pentru ca operațiunile lor să fie viabile din punct de vedere economic, cu un calendar de investiții compatibil cu perioada de participare a Fondurilor Structurale și concentrat asupra sectoarelor în care piața prezintă deficiențe.3.4. Ritmul vărsămintelor de capital în contul fondului trebuie să fie același pentru Fondurile Structurale și acționari și proporțional cu participările subscrise.3.5. Fondurile trebuie să fie administrate de echipe de profesioniști independente care dispun de o experiență suficientă pentru a-și dovedi credibilitatea și capacitatea necesare gestionării unui fond de capital de risc. Echipele de gestiune trebuie să fie selecționate prin concurs, luând în considerare nivelul onorariilor preconizate.3.6. În principiu, fondurile nu trebuie să achiziționeze participări majoritare în întreprinderi și au ca obiectiv realizarea tuturor investițiilor în cursul duratei lor de viață.Regula nr. 9: Fondurile de garanție1. REGULĂ GENERALĂFondurile Structurale pot cofinanța capitalul fondului de garanție în condițiile stabilite la punctul 2. În înțelesul prezentei reguli, "fond de garanție" înseamnă instrumentele de finanțare care garantează fondurile de capital de risc și fondurile de împrumut în înțelesul regulii nr. 8 și celelalte regimuri de finanțare cu risc a IMM-urilor (inclusiv împrumuturi) împotriva pierderilor rezultate din investițiile lor în întreprinderi mici și mijlocii așa cum sunt definite în Recomandarea 96/280/CE a Comisiei. Fondurile pot fi fonduri comune subscrise de IMM-uri și care beneficiază de sprijin public, fonduri cu gestiune comercială cu parteneri din sectorul privat sau fonduri finanțate în întregime de sectorul public. Participarea Fondurilor Structurale trebuie însoțită de garanții parțiale oferite de alte instrumente comunitare de finanțare.2. CONDIȚII2.1. Cofinanțatorii sau responsabilii fondului trebuie să prezinte un program de activitate prudent, ca în cazul fondurilor de capital de risc (regula nr. 8), mutatis mutandis, și să precizeze portofoliul de garanții prevăzut. Programul de activitate este evaluat cu grijă, iar punerea sa în aplicare este supervizată de către sau cu răspunderea autorității de gestiune.2.2. Fondul trebuie să se constituie în persoană juridică independentă condusă de acorduri între acționari sau ca finanțare separată în cadrul unei instituții financiare existente. În acest ultim caz, fondul trebuie să facă obiectul unei convenții separate de punere în aplicare, care să prevadă printre altele ținerea unei contabilități separate pentru a face distincție între resursele nou investite în fond (inclusiv cele ale Fondurilor Structurale) și fondurile inițiale ale instituției.2.3. Comisia nu poate deveni partener sau acționar al fondului.2.4. Fondurile pot garanta numai investițiile realizate în activități considerate viabile din punct de vedere economic. Fondurile nu oferă garanții întreprinderilor aflate în dificultate în sensul liniilor directoare ale Comisiei privind ajutoarele acordate de stat pentru salvarea și restructurarea întreprinderilor aflate în dificultate.2.5. Orice parte rămasă din contribuția Fondurilor Structurale după ce au fost onorate garanțiile trebuie reutilizată în activități de dezvoltare a IMM-urilor din aceeași zonă eligibilă.2.6. Cheltuielile de gestiune nu trebuie să depășească 2 % din capitalul vărsat dintr-o medie anuală pe durata ajutorului, cu excepția cazurilor în care un procentaj mai ridicat se dovedește necesar ca urmare a unui apel la concurență.2.7. În momentul încheierii operațiunii, cheltuiala eligibilă a fondului (beneficiar final) este partea de capital vărsat care se dovedește necesară, conform unui audit independent, pentru acoperirea garanțiilor oferite, inclusiv a cheltuielilor de gestionare prezentate.2.8. Contribuțiile Fondurilor Structurale și celelalte contribuții publice la fondurile de garanție, precum și garanțiile oferite de aceste fonduri diferitelor IMM-uri, se supun regulilor referitoare la ajutoarele de stat.Regula nr. 10: Leasingul1. Cheltuielile expuse în cadrul operațiunilor de leasing sunt eligibile pentru cofinanțarea din Fondurile Structurale în condițiile stabilite la punctele 2, 3 și 4.2. AJUTOR ACORDAT LOCATORULUI2.1. Locatorul este beneficiarul direct al cofinanțării comunitare, utilizată pentru a reduce chiria achitată de locatar pentru bunurile ce fac obiectul contractului de leasing.2.2. Contractele de leasing care beneficiază de sprijin comunitar trebuie să conțină o clauză de cumpărare sau să prevadă o perioadă minimă de închiriere echivalentă cu durata de viață utilă a bunului care face obiectul contractului.2.3. În cazul rezilierii premature a contractului fără aprobarea prealabilă a autorităților competente, locatorul se angajează să returneze autorităților naționale în cauză (în contul fondului în cauză) partea din subvenția comunitară ce corespunde perioadei de închiriere rămase.2.4. Cumpărarea bunului de către locator, justificată printr-o factură achitată sau un document contabil cu valoare justificativă echivalentă, constituie o cheltuială eligibilă pentru cofinanțare. Suma maximă eligibilă pentru cofinanțare comunitară nu trebuie să depășească valoarea de piață a bunului închiriat.2.5. Costurile, altele decât cheltuielile prevăzute la punctul 2.4, legate în special de contractul de leasing (taxa, marja locatorului, costuri de refinanțare, costuri generale, taxe de asigurare) nu sunt incluse în cheltuielile eligibile.2.6. Ajutorul comunitar acordat locatorului trebuie să fie utilizat integral în avantajul locatarului prin reducerea uniformă a sumei tuturor chiriilor pe perioada contractului.2.7. Locatorul trebuie să facă dovada faptului că subvenția comunitară va fi transferată integral locatarului stabilind o repartiție a chiriilor sau aplicând o metodă alternativă care să ofere o asigurare echivalentă.2.8. Costurile prevăzute la punctul 2.5, utilizarea beneficiilor fiscale rezultate din operațiunea de leasing și celelalte condiții din contract sunt echivalente cu cele care se aplică în absența unei intervenții financiare a Comunității.3. AJUTOR ACORDAT LOCATARULUI3.1. Locatarul este beneficiarul direct al cofinanțării comunitare.3.2. Chiriile achitate de locatar locatorului, însoțite de o factură sau de un document contabil cu valoare justificativă echivalentă, constituie cheltuială eligibilă pentru cofinanțare.3.3. În cazul unui contract de leasing ce conține o clauză de cumpărare sau prevede o perioadă minimă de închiriere echivalentă cu durata de viață utilă a bunului care face obiectul contractului, suma maximă eligibilă pentru cofinanțare comunitară nu trebuie să depășească valoarea de piață a bunului închiriat. Celelalte costuri legate de contractul de închiriere (taxe, marja locatorului, costuri de refinanțare, costuri generale, taxe de asigurare etc.) nu sunt incluse în cheltuielile eligibile.3.4. Ajutorul comunitar legat de contractele de leasing prevăzute la punctul 3.3 se alocă locatarului în una sau mai multe tranșe, în funcție de chiriile plătite efectiv. Dacă durata contractului de leasing depășește data finală prevăzută pentru luarea în calcul a plăților cu titlu de ajutor comunitar, pot fi considerate eligibile numai cheltuielile legate de chiriile datorate și achitate de locatar, în cadrul ajutorului, până la ultima dată de plată.3.5. În cazul unui contract de leasing care nu conține o clauză de răscumpărare și a cărui durată este mai mică decât perioada ce corespunde duratei de viață utilă a bunului ce face obiectul contractului, chiriile sunt eligibile pentru cofinanțare comunitară proporțional cu perioada operațiunii eligibile. Totuși, locatarul trebuie să fie în măsură să dovedească faptul că leasingul este cea mai rentabilă metodă de a obține folosința bunului. Dacă se adeverește că prețurile ar fi fost mai mici în caz de utilizare a unei metode alternative (de exemplu, închirierea de echipamente), taxele suplimentare se vor deduce din cheltuielile eligibile.3.6. Statele membre pot aplica norme interne mai stricte pentru a stabili cheltuielile eligibile în sensul punctelor 3.1-3.5.4. VÂNZARE ȘI LEASEBACKChiriile achitate de un locatar în cadrul unui regim de vânzare și leaseback pot fi considerate cheltuieli eligibile în baza regulilor stabilite la punctul 3. Taxele de achiziție a bunului nu sunt eligibile pentru cofinanțare comunitară.Regula nr. 11: Costuri prezentate în cadrul gestionării și aplicării Fondurilor Structurale1. REGULĂ GENERALĂCosturile prezentate de statele membre pentru gestionarea, aplicarea, monitorizarea și controlul Fondurilor Structurale nu sunt eligibile pentru cofinanțare decât în cazurile prevăzute la punctul 2 și pentru categoriile stabilite la punctul 2.1.2. CATEGORII DE CHELTUIELI LEGATE DE GESTIONARE, APLICARE ȘI CONTROL ELIGIBILE PENTRU COFINANȚARE2.1. Următoarele categorii de cheltuieli sunt eligibile pentru cofinanțare în condițiile stabilite la punctele 2.2-2.7:- cheltuielile legate de pregătirea, selectarea, evaluarea și monitorizarea ajutorului și operațiunilor (cu excepția cheltuielilor de achiziție și instituire a sistemelor informatizate de gestionare, control și evaluare);- cheltuielile prezentate pentru reuniunile comitetelor și sub-comitetelor de control privind punerea în aplicare a ajutorului. Aceste cheltuieli pot, de asemenea, include costurile legate de intervențiile experților și ale altor participanți la aceste comitete, inclusiv participanți provenind din țări terțe, dacă președintele comitetelor consideră prezența lor esențială pentru aplicarea efectivă a ajutorului;- cheltuielile legate de auditul și controlul direct al acțiunilor.2.2. Cheltuielile legate de remunerații, inclusiv contribuțiile la asigurările sociale, sunt eligibile numai în cazurile următoare:(a) funcționari repartizați temporar, prin hotărâre oficială a autorității competente, pentru executarea unor sarcini prevăzute la punctul 2.1;(b) alte cadre angajate pentru executarea sarcinilor prevăzute la punctul 2.1.Perioada de repartizare sau de angajare nu trebuie să depășească data finală pentru eligibilitatea cheltuielii stabilită prin decizia prin care se aprobă ajutorul.2.3. Contribuția Fondurilor Structurale la cheltuielile prevăzute la punctul 2.1 este limitată la o sumă maximă stabilită prin măsura de ajutor aprobată de Comisie și nu depășește limitele fixate la punctele 2.4 și 2.5.2.4. Pentru toate măsurile de ajutor, cu excepția inițiativelor comunitare, ale programului special PEACE II și ale acțiunilor novatoare, limita este reprezentată de următoarele sume:- 2,5 % din acea parte a contribuției totale a Fondurilor Structurale mai mică sau egală cu 100 milioane de euro;- 2 % din acea parte a contribuției totale a Fondurilor Structurale mai mare de 100 milioane de euro, dar mai mică sau egală cu 500 milioane de euro;- 1 % din acea parte a contribuției totale a Fondurilor Structurale mai mare de 500 milioane de euro, dar mai mică sau egală cu 1 miliard de euro;- 0,5 % din acea parte a contribuției totale a Fondurilor Structurale mai mare de 1 miliard de euro.2.5. Pentru inițiativele comunitare, acțiunile novatoare și programul special PEACE II, limita corespunde procentului de 5 % din contribuția totală a Fondurilor Structurale. Dacă acest sprijin implică participarea mai multor state membre, această limită poate crește pentru a lua în calcul costurile mai mari de gestionare și de aplicare și trebuie stabilită prin decizia Comisiei.2.6. În scopul calculării sumei limitelor prevăzute la punctele 2.4 și 2.5, totalul contribuției Fondurilor Structurale este totalul stabilit în fiecare măsură de sprijin aprobată de Comisie.2.7. Aplicarea prezentei reguli este convenită de Comisie și statele membre și stabilită în măsura de ajutor. Rata contribuției trebuie să fie stabilită conform articolului 29 alineatul (7) din regulamentul general. În scopul controlului, cheltuielile prevăzute la punctul 2.1 fac obiectul unei măsuri speciale sau al unei părți dintr-o măsură în cadrul asistenței tehnice.3. ALTE CHELTUIELI LEGATE DE ASISTENȚA TEHNICĂAcțiunile care pot fi cofinanțate cu titlu de asistență tehnică, altele decât cele prevăzute la punctul 2 (cum ar fi studiile, seminariile, acțiunile de informare, evaluarea, achiziționarea și aplicarea sistemelor informatizate de gestionare, control și evaluare) nu se supun condițiilor stabilite la punctele 2.4, 2.5 și 2.6. Cheltuielile legate de remunerarea funcționarilor care îndeplinesc aceste acțiuni nu sunt eligibile.4. CHELTUIELI ALE ADMINISTRAȚIILOR PUBLICE LEGATE DE EXECUTAREA OPERAȚIUNILORUrmătoarele cheltuieli ale administrațiilor publice sunt eligibile pentru cofinanțare, independent de asistența tehnică, dacă sunt legate de executarea unei acțiuni, cu condiția să nu decurgă din responsabilitățile statutare ale autorității publice sau din sarcinile zilnice de gestiune și control ale autorității:(a) costurile legate de serviciile furnizate de un organism aferent serviciului public privind aplicarea unei acțiuni. Costurile trebuie fie facturate pe numele beneficiarului final (public sau privat), fie atestate pe bază de documente cu valoare justificativă echivalentă care să permită identificarea costurilor reale plătite de serviciul public în cauză pentru executarea acestei operațiuni;(b) costurile legate de aplicarea unei acțiuni, cuprinzând cheltuielile referitoare la furnizarea serviciilor prezentate de un organism public, el însuși beneficiarul final, care execută o operațiune în interes propriu, fără a mai apela la ingineri sau alte întreprinderi. Costurile specificate trebuie să fie legate de cheltuielile plătite efectiv și direct pentru operațiunea cofinanțată și trebuie atestate prin documente care să permită identificarea costurilor reale plătite de serviciul public în cauză pentru executarea acestei operațiuni.Regula nr. 12: Eligibilitatea operațiunilor în funcție de localizare1. REGULĂ GENERALĂÎn mod normal, operațiunile cofinanțate de Fondurile Structurale au loc în regiunea eligibilă.2. EXCEPȚIE2.1. Dacă regiunea la care se referă măsura de ajutor beneficiază total sau parțial de o operațiune executată în afara acestei regiuni, autoritatea de gestiune poate accepta cofinanțarea dacă sunt îndeplinite toate condițiile stabilite la punctele 2.2, 2.3 și 2.4. În celelalte cazuri, o operațiune poate fi considerată eligibilă în cadrul procedurii prevăzute la punctul 3. Această procedură se aplică și operațiunilor finanțate prin Instrumentul Financiar de Orientare a Pescuitului (IFOP).2.2. Operațiunea trebuie să aibă loc într-o zonă NUTS III alăturată regiunii eligibile.2.3. Cheltuielile eligibile maxime ale operațiunii sunt calculate proporțional cu beneficiile scontate ale operațiunii prevăzute pentru regiunea vizată și se bazează pe o evaluare realizată de un organism independent de autoritatea de gestiune. Beneficiile sunt evaluate ținând seama de obiectivele specifice ale asistenței și de impactul scontat. Operațiunea nu este eligibilă pentru cofinanțare dacă partea de beneficii este mai mică de 50 %.2.4. Pentru fiecare măsură de ajutor, cheltuielile eligibile ale operațiunilor prevăzute la punctul 2.1 nu trebuie să depășească 10 % din cheltuielile totale ale măsurii. În plus, cheltuielile eligibile ale tuturor operațiunilor prevăzute la punctul 2.1 nu trebuie să depășească 5 % din cheltuielile totale ale asistenței.2.5. Operațiunile acceptate de autoritatea de gestiune în sensul punctului 1.2 trebuie să figureze în rapoartele de executare anuale și finale.3. ALTELEReferitor la operațiunile care se realizează în afara regiunii prevăzute pentru asistență, dar care nu îndeplinesc condițiile stabilite la punctul 2, precum și la operațiunile finanțate prin IFOP, eligibilitatea operațiunii de cofinanțare este supusă aprobării prealabile a Comisiei, de la caz la caz, ca urmare a unei cereri înaintate de statul membru, luând în calcul mai ales apropierea operațiunii de regiune, beneficiile scontate pentru regiune și suma totală a cheltuielilor în raport cu cheltuielile totale anticipate în cadrul măsurii și asistenței. În cazul în care asistența are în vedere regiuni ultraperiferice, se aplică procedura stabilită la punctul de față.[1] JO L 145, 13.6.1977, p. 1.[2] JO L 107, 30.4.1996, p. 4.[3] JO C 288, 9.10.1999, p. 2.--------------------------------------------------